[pic] | KOMISIA EURÓPSKYCH SPOLOČENSTIEV | Brusel, 5.6.2009 KOM(2009) 265 v konečnom znení 2006/0008 (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2006/0008 (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh 1. ÚVOD V článku 251 ods. 2 tretí pododsek písm. c) Zmluvy o ES sa ustanovuje, že Komisia má predložiť stanovisko k pozmeňujúcim a doplňujúcim návrhom Európskeho parlamentu v druhom čítaní. Stanovisko Komisie k štyrom pozmeňujúcim a doplňujúcim návrhom predloženým Parlamentom sa uvádza ďalej v texte. 2. Súvislosti Dátum predloženia návrhov Parlamentu a Rade: - návrh KOM(2006) 7 v konečnom znení (2006/0008/COD) - návrh KOM(2007) 376 v konečnom znení (2007/0129 (COD) | 24. január 2006 3. júl 2007 | Dátum stanoviska Európskeho hospodárskeho a sociálneho výboru: | 26. október 2006 | Dátum stanoviska Európskeho parlamentu, prvé čítanie: | 9. júl 2008 | Dátum predloženia zmeneného a doplneného návrhu (KOM (2008) 648 v konečnom znení ) (2006/0008 COD) | 15. október 2008 | Dátum prijatia spoločnej pozície: | 17. december 2008 | Dátum prijatia oznámenia Komisie: | 7. január 2008 | Dátum stanoviska Európskeho parlamentu, druhé čítanie: | 22. apríl 2009 | 3. Cieľ návrhu Európsky parlament a Rada prijali 29. apríla 2004 nariadenie (ES) č. 883/2004[1] o koordinácii systémov sociálneho zabezpečenia, ktorým sa nahradí nariadenie (EHS) č. 1408/71[2]. Súčasťou nariadenia 883/2004 je niekoľko príloh, ktoré obsahujú ustanovenia so zreteľom na jednotlivé členské štáty. Obsah niektorých príloh nebol v čase prijatia nariadenia 883/2004 určený. Z tohto dôvodu sa v nariadení ustanovuje, že obsah jeho príloh II (ustanovenia dohovorov, ktoré zostávajú v platnosti), X (osobitné nepríspevkové peňažné dávky) a XI (osobitné ustanovenia na uplatňovanie právnych predpisov členských štátov) by sa mal určiť pred dátumom začiatku uplatňovania uvedeného nariadenia. Okrem toho sa niektoré prílohy k nariadeniu 883/2004 musia upraviť tak, aby sa zohľadnili požiadavky členských štátov, ktoré pristúpili k Európskej únii po prijatí uvedeného nariadenia, ako aj najnovší vývoj v iných členských štátoch. V tejto súvislosti Komisia prijala dva návrhy, a to 24. januára 2006 a 3. júla 2007 v uvedenom poradí: - návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah prílohy XI; - návrh nariadenia Európskeho Parlamentu a Rady, ktorým sa menia a dopĺňajú prílohy k nariadeniu (ES) č. 883/2004 o koordinácii systémov sociálneho zabezpečenia. Komisia predložila 15. októbra 2008 zmenený a doplnený návrh, ktorým sa zohľadnil pozmeňujúci a doplňujúci návrh Európskeho parlamentu, aby sa oba pôvodné návrhy zlúčili do jedného textu. Postup týkajúci sa návrhu (dokument 2007/0129/COD) bol zastavený v dôsledku zahrnutia jeho obsahu do postupu týkajúceho sa prvého návrhu (dokument 2006/0008/COD). V návrhu nariadenia, ktorým sa určuje obsah prílohy XI, sa ustanovujú ďalšie pravidlá týkajúce sa osobitných aspektov právnych predpisov jednotlivých členských štátov s cieľom zabezpečiť, aby sa nariadenie 883/2004 uplatňovalo v dotknutých členských štátoch bez problémov. Návrh v súlade so všeobecným cieľom zjednodušenia obsahuje menej položiek ako zodpovedajúca príloha VI k nariadeniu (EHS) č. 1408/71. Ustanovenia príloh II a X nariadenia 883/2004 sú rovnocenné s ustanoveniami v prílohách III a IIa nariadenia 1408/71. Ďalšie prílohy je potrebné doplniť v záujme zohľadnenia členských štátov, ktoré pristúpili k EÚ po prijatí nariadenia 883/2004. Niektoré z týchto príloh majú tiež zodpovedajúce ustanovenia v nariadení č. 1408/71. Avšak časť 1 prílohy I (preddavky na výživné) a prílohy III a IV (osobitné pravidlá pre dávky zdravotnej starostlivosti) sú nové. 4. Stanovisko Komisie k pozmeňujúcim a doplňujúcim návrhom Európskeho Parlamentu 4.1. Pozmeňujúce a doplňujúce návrhy akceptované Komisiou Komisia akceptuje 4 pozmeňujúce a doplňujúce návrhy prijaté Parlamentom. Uvedené 4 pozmeňujúce a doplňujúce návrhy sa týkajú prílohy III, v ktorej sú uvedené členské štáty uplatňujúce „obmedzenia nárokov na vecné dávky pre rodinných príslušníkov cezhraničných pracovníkov“ v príslušnom členskom štáte. V znení nariadenia sa ustanovuje preskúmanie prílohy III najneskôr do 5 rokov od nadobudnutia jeho účinnosti. Cieľom všetkých zodpovedajúcich štyroch pozmeňujúcich a doplňujúcich návrhov (nové odôvodnenie 7a, článok 1 - bod 7, článok 1 - bod 8 a článok 1 - bod 9 písmeno ba (nové)) je objasniť, že cieľom revízie je v zásade zrušiť prílohu III, ak nebudú závažné dôvody na jej nezrušenie. 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie. [1] Ú. v. EÚ L 166, 30.4.2004, opravené znenie v Ú. v. EÚ L 200, 7.6.2004, s. 1. [2] Nariadenie Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, Ú. v. ES L 149, 5.7.1971, s. 2.